XO กำไรกระฉูด!
มีข้อมูลจากผู้บริหาร XO ระบุว่า แนวโน้มไตรมาส 4/2563 ยังเติบโตต่อเนื่อง เพราะยังคงได้รับอานิสงส์ยุโรปประกาศ Lockdown รอบ 2 คุมเข้มจากสถานการณ์โควิด-19
มีข้อมูลจากผู้บริหาร XO ระบุว่า แนวโน้มไตรมาส 4/2563 ยังเติบโตต่อเนื่อง เพราะยังคงได้รับอานิสงส์ยุโรปประกาศ Lockdown รอบ 2 คุมเข้มจากสถานการณ์โควิด-19
21 พ.ย. 2563

คุณค่าบริษัท
มีข้อมูลจากผู้บริหาร บริษัท เอ็กโซติค ฟู้ด จำกัด (มหาชน) หรือ XO ระบุว่า แนวโน้มไตรมาส 4/2563 ยังเติบโตต่อเนื่อง เพราะยังคงได้รับอานิสงส์ยุโรปประกาศ Lockdown รอบ 2 คุมเข้มจากสถานการณ์โควิด-19 พร้อมกับตั้งเป้ารายได้ทั้งปีเติบโต 20%
ประกอบกับ บริษัทเตรียมพร้อมเพื่อขยายโอกาสในการเติบโตในปี 2564 โดยบริษัทเตรียมตั้งงบลงทุนจ่ายค่าแรกเข้า (Listing fee) ดันสินค้ากลุ่มซอส ซึ่งเป็นสินค้ากลุ่มที่มีมาร์จิ้นสูงที่สุดเข้าห้างฯ เพื่อเจาะตลาดยุโรปและตลาดที่มี potential เพิ่มขึ้น และมองว่ายังมีอีกหลายพื้นที่ศักยภาพที่บริษัทเข้าไปวางจำหน่ายได้ เชื่อจะสนับสนุนรายได้และกำไรที่ดีต่อเนื่องในอนาคต
พร้อมกับตั้งเป้าปี 2564 จะเติบโตต่อจากปี 2563 อีก 10% ซึ่งเป็นเป้าหมายมาตรฐานในทุกปีของบริษัท และเป็นการเติบโตจากฐานในปีนี้ที่สูงขึ้น ตอกย้ำความมั่นใจสินค้ากลุ่มซอสยังเป็นปัจจัยสำคัญเพื่อใช้ประกอบการทำอาหารของทั่วโลก
สำหรับการนำสินค้าเข้าห้างฯ ต้องมีค่า Listing Fee ดังนั้น จะขยายได้เร็วขึ้น ต้องลงทุนตั้งงบส่วนนี้ขึ้นมา เพื่อให้ตัวแทนเจาะตลาดได้มากขึ้น ซึ่งจะแจ้งความคืบหน้าให้ทราบต่อไปหลังมีความชัดเจน โดยยังคงมองตลาดยุโรปและตลาดจีนเป็นตลาดที่สนใจ เนื่องจากสินค้าได้รับการตอบรับ และเป็นตลาดที่แข็งแกร่ง
อีกทั้ง วิกฤติการแพร่ระบาดของโควิด-19 ก็พิสูจน์แล้วว่าผู้บริโภคได้เปลี่ยนแปลงพฤติกรรมใหม่ หันมานิยมทำอาหารทานเองที่บ้านมากขึ้น และเชื่อว่าจะเพิ่มขึ้นอย่างต่อเนื่อง
หลังจากผลการดำเนินงานไตรมาส 3 สิ้นสุดวันที่ 30 กันยายน 2563 บริษัทมีรายได้รวมขยับขึ้นมาอยู่ที่ 349.35 ล้านบาท จากงวดเดียวกันของปีก่อน 259.18 ล้านบาท โดยสาเหตุหลักเกิดจากการเพิ่มขึ้นของรายได้จากการขายสินค้าในกลุ่มซอสปรุงรสและน้ำจิ้มต่าง ๆ ในทวีปยุโรป ส่งผลให้บริษัทมีกำไรขยับขึ้นมาอยู่ที่ 96.56 ล้านบาท หรือ 0.23 บาทต่อหุ้น จากงวดเดียวกันของปีก่อน 41.46 ล้านบาท หรือ 0.10 บาทต่อหุ้น
ผลดังกล่าวส่งผลให้บริษัทมีกำไรงวดเก้าเดือน สิ้นสุดวันที่ 30 กันยายน 2563 บริษัทมีรายได้รวมขยับขึ้นมาอยู่ที่ 963.86 ล้านบาท จากงวดเดียวกันของปีก่อน 773.18 ล้านบาท ส่งผลให้บริษัทมีกำไรขยับขึ้นมาอยู่ที่ 235.80 ล้านบาท หรือ 0.56 บาทต่อหุ้น จากงวดเดียวกันของปีก่อน 123.04 ล้านบาท หรือ 0.31 บาทต่อหุ้น ถือเป็นการทำสถิติสูงสุดใหม่ต่อเนื่อง
เมื่อวิเคราะห์ฐานะทางการเงินของบริษัทเพื่อเป็นส่วนหนึ่งในการตัดสินใจต่อการลงทุน ก็พบว่า ฐานะทางการเงินของบริษัทยังคงแข็งแก่งเป็นอย่างมาก เพราะบริษัทมีสินทรัพย์หมุนเวียนมากถึง 597.43 ล้านบาท เมื่อนำมาเทียบกับหนี้สินหมุนเวียนเพียง 202.27 ล้านบาท ได้ค่า CURRENT RATIO อยู่ที่ระดับ 2.95 เท่า แสดงว่าฐานะทางการเงินของบริษัทยังมีมากเกินความจำเป็น
ส่วนปัญหาหนี้สินของบริษัทยังไม่มีอะไรที่ต้องเป็นห่วง เพราะมีหนี้สินรวมแค่ 235.33 ล้านบาท และเมื่อนำมาเทียบกับส่วนของผู้ถือหุ้นรวมมากถึง 944.10 ล้านบาท ได้ค่า D/E อยู่ที่ระดับ 0.25 เท่า แสดงว่าบริษัทยังถือว่าไม่มีหนี้สินมารบกวน
สุดท้าย XO มั่นใจว่ายอดขายยังพุ่งขึ้นคาดจะสามารถทำกำไรสถิติสูงสุดใหม่ต่อเนื่อง
…
ผู้ถือหุ้นรายใหญ่
รายชื่อกรรมการ